ก่งจินโอว

ก่งจินโอว () เป็นชื่อของเพลงชาติอย่างเป็นทางการเพลงแรกของประเทศจีน ซึ่งถือกำเนิดขึ้นในระยะสุดท้ายของจักรวรรดิจีนสมัยราชวงศ์ชิง (1644–1912) เมื่อวันที่ 4 ตุลาคม ค.ศ. 1911 เพลงนี้ได้ใช้เป็นเพลงชาติเพียง 6 วัน เนื่องจากสาธารณรัฐจีนสามารถโค่นล้มรัฐบาลจีนราชวงศ์ชิงได้สำเร็จ

ภูมิหลัง
ชื่อของเพลงก่งจินโอว หากแปลโดยศัพท์จะแปลได้ว่า "ถ้วยทองแกร่ง" แต่ถ้าแปลเอาความหมาย จะหมายความว่า "จักรวรรดิทองแกร่งกล้า" ทำนองเพลงประพันธ์โดย ผู่ ถง () นายทหารระดับสูงในกรมทหารรักษาพระองค์ ส่วนเนื้อร้องซึ่งเขียนขึ้นด้วยอักษรจีนตัวเต็มนั้นประพันธ์โดย เหยียน ฟู่ () ผู้บัญชาการทหารเรือแห่งจักรพรรดินาวีต้าชิง โดยมี กัว เฉิงซิน () เสนาบดีกระทรวงราชพิธี เป็นผู้ปรับปรุงเล็กน้อยและเรียบเรียงดนตรี

เพลงก่งจินโอวได้รับการรับรองให้เป็นเพลงชาติโดยรัฐบาลต้าชิง เมื่อวันที่ 13 เดือน 8 แห่งรัชกาลจักรพรรดิเซวียนถ่ง ปีที่ 3 (ตรงกับวันที่ 4 ตุลาคม ค.ศ. 1911 ตามปฏิทินเกรกอเรียน) อย่างไรก็ตาม ในอีก 6 วันถัดมาได้เกิดการจลาจลที่เมืองอู่จาง (Wuchang Uprising) ซึ่งนำไปสู่การสิ้นสุดการปกครองของราชวงศ์ชิงด้วยการประกาศสถาปนาสาธารณรัฐจีนขึ้นในวันที่ 1 มกราคม ค.ศ. 1912 และติดตามด้วยการสละราชสมบัติของจักรพรรดิเมื่อวันที่ 12 กุมภาพันธ์]ปีเดียวกัน ซึ่งเหตุการณ์ดังกล่าวทำให้เพลงนี้ไม่มีฐานะเกียรติยศใด ๆ อีกต่อไป

เนื่องจากเนื้อหาในเพลงนี้กล่าวสรรเสริญราชวงศ์ชิงโดยเฉพาะ จึงจัดได้ว่าเพลงนี้ควรนับเข้าเป็นเพลงสรรเสริญพระบารมี (Royal anthem) ได้เช่นกัน

 รายละเอียด 
 ชื่อ 
โอว (甌) คือถ้วยใส่ไวน์ชนิดหนึ่ง จินโอว (金甌／金瓯) หรือถ้วยทอง สื่อถึง "ประเทศที่ไม่มีวันทำลายได้" จักรพรรดิชิงใช้ถ้วยนั้นในเชิงพิธี ถ้วยที่ประดับด้วยไข่มุกและอัญมณี เป็นที่รู้จักกันในชื่อ "ถ้วยทองแกร่งอนันต์" (Jin'ou Yonggu Bei 金甌永固杯) เนื่องจากคำว่า ก่ง 鞏 หมายถึง "เพื่อทำให้มั่นคงขึ้น" หรือ "เพื่อเสริมความแข็งแกร่ง" ชื่อเต็มอาจแปลได้ว่า "เสริมสร้างการถือครองถ้วยทองคำของเราให้แข็งแกร่งขึ้น"

 ดนตรี 

 บทร้อง 
อักษรจีนตัวเต็มอักษรจีนตัวย่อฮั่นยฺหวี่พินอินถอดเป็นสัทอักษรสากลแปลอังกฤษSite of the Imperial Qing Restoration OrganizationแปลไทยGǒng Jīn'ōu
Chéng tiān chóu,
Mínwù xīn fúzǎo,
Xǐ tóng páo.
Qīng shí xìngzāo,
Zhēn xī hào,
Dìguó cāngqióng bǎo.
Tiān gāogāo,
Hǎi tāotāo.[kʊ̀ŋ t͡ɕín.óʊ̯]
[ʈ͡ʂʰɤ̌ŋ tʰjɛ́n ʈ͡ʂʰǒʊ̯]
[mǐn.û ɕín fǔ.t͡sɑ̀ʊ̯]
[ɕì tʰʊ̌ŋ pʰɑ̌ʊ̯]
[t͡ɕʰíŋ ʂɻ̩̌ ɕîŋ.t͡sɑ́ʊ̯]
[ʈ͡ʂə́n ɕí xɑ̂ʊ̯]
[tî.kwǒ t͡sʰɑ́ŋ.t͡ɕʰjʊ̌ŋ pɑ̀ʊ̯]
[tʰjɛ́n kɑ́ʊ̯.kɑ́ʊ̯]
[xàɪ̯ tʰɑ́ʊ̯.tʰɑ́ʊ̯]Solidify our golden empire,
Follow the will of Heaven,
All of creation will celebrate,
All of mankind will be filled with happiness,
As long as the Qing rules.
May the enlightened empire,
And its vast boundaries be protected.
The sky is high,
The sea is turbulent.จักรวรรดิทองแกร่งกล้า
ดำเนินตามอาณัติสวรรค์
ทุกสิ่งสรรพ์จักได้รับการสรรเสริญ
ปวงชนจักเปี่ยมสุข
ตราบเท่าต้าชิงปกครอง
ขอให้จักรวรรดิอันเรืองรอง
และดินแดนอันไพศาลได้รับความคุ้มครอง
ผืนฟ้าสุดสูงสง่า
ผืนสมุทรมิสิ้นกระแสคลื่น

เทียนโฉว (天幬／天帱) ในแถวที่สองสื่อถึงอาณัติแห่งสวรรค์ ซึ่งเป็นตัวแทนราชวงศ์อันชอบธรรม ถงเผา (同袍) พาดพิงถึงบทกวีในชือจิงที่หมายถึง "มีเป้าหมายและความภักดีร่วมกัน" หรือเป็นส่วนหนึ่งของกองทัพเดียวกัน ในเนื้อเพลงที่ถอดความสมัยใหม่ วลีดังกล่าวมักเขียนผิดเป็น ถงเปา (同胞; "เพื่อนร่วมชาติ") ซึ่งเป็นคำที่มีความหมายทางเชื้อชาติซึ่งขุนนางชาวแมนจูผู้ปกครองราชวงศ์ชิงของจีนต้องการหลีกเลี่ยงโดยเจตนา

 ดูเพิ่ม 
 เพลงชาติและเพลงสรรเสริญของจีนในอดีต

 อ้างอิง 

 บรรณานุกรม 







 แหล่งข้อมูลอื่น 
 MIDI audio file
 Rendition on YouTube
 Rendition on YouTube, without lyrics
 Rendition on YouTube, as portrayed in Towards the Republic
 Sheet music, lyrics, and audio
 Chinesische Kaiserhymne 

หมวดหมู่:เพลงสรรเสริญพระบารมี
หมวดหมู่:เพลงชาติจีน
หมวดหมู่:สัญลักษณ์ของประเทศจีน
หมวดหมู่:ราชวงศ์ชิง
หมวดหมู่:เพลงจีน
หมวดหมู่:เพลงภาษาจีน